techiaith/cofnodycynulliad_en-cy huggingface dataset:
English: Well, I'm hugely disappointed by that response. We are talking about Betsi Cadwaladr health board in the case of the gentleman with dementia from Anglesey, as it happens. So, what you say is, simply, wrong. Another problem that you identified in the discussion on the health standards, before they were passed, was the lack of coverage for workforce planning in the medical workforce through training. The advice of your officials at the time was that that would need to be dealt with through policy steps, and I agree. It's crucial that you do plan the workforce appropriately. Setting targets in order to ensure that you recruit an adequate number of candidates who are Welsh speakers on courses of that kind would ensure that the future workforce would be planned on the basis of the needs of the people of Wales. So, can you confirm that your Government will do that? Because, in failing to do it, the danger is that we will be no nearer providing these services that are so crucial in terms of safety and quality of care for the people of Wales in their hour of need?
Welsh: Wel, dwi'n siomedig iawn efo'r ateb yna. Rydyn ni yn sôn am fwrdd iechyd Betsi Cadwaladr yn achos y gŵr efo dementia o Ynys Môn, fel mae'n digwydd. Felly, mae beth rydych chi'n ei ddweud yn anghywir. Diffyg arall y gwnaethoch chi ei adnabod yn y drafodaeth ynglŷn â'r safonau iechyd, cyn iddyn nhw gael eu pasio, oedd y diffyg sylw i gynllunio'r gweithlu meddygol drwy hyfforddi. Cyngor eich swyddogion chi ar y pryd oedd bod angen ymdrin efo hynny trwy gamau polisi, a dwi'n cytuno. Mae'n allweddol cynllunio'r gweithlu. Mi fyddai gosod targedau er mwyn sicrhau recriwtio nifer digonol o ymgeiswyr sy'n siarad Cymraeg ar gyrsiau o'r fath yn sicrhau fod gweithlu'r dyfodol wedi'i gynllunio ar sail anghenion pobl Cymru. A allwch chi gadarnhau y bydd eich Llywodraeth chi yn gwneud hynny? Achos, o beidio gwneud, y peryg ydy na fyddwn ni ddim nes i ddarparu'r gwasanaethau sy'n hanfodol o ran diogelwch, ac o ran ansawdd gofal pobl Cymru yn awr eu hangen.
English: We are aware that there is a need to do more in terms of language planning, and that's why we've brought forward the 2050 project. That will start with the Government and will look at language planning within the Government, and then it will ensure that we are effective outside Government, ensuring that we're pushing some of those opportunities in terms of the public services, to ensure that they take on their responsibilities in a considerate way. I also think that it's important to underline that we have asked Academi - they are committed to ensuring that leaders of the future within the Government are aware of their influence and of their responsibility towards the Welsh language in the way that they are going to lead in our public centres in the future.
Welsh: Rŷn ni yn ymwybodol bod angen gwneud mwy o ran cynllunio ieithyddol, a dyna pam rŷn ni wedi dod ymlaen â phrosiect 2050. Bydd hwnnw yn dechrau gyda'r Llywodraeth yn edrych ar sut rŷn ni'n cynllunio'n ieithyddol y tu fewn i'r Llywodraeth, ac wedyn, wrth gwrs, yn sicrhau ein bod ni yn effeithiol tu fas i'r Llywodraeth, yn sicrhau ein bod ni'n gwthio rhai o'r cyfleoedd yna o ran y cyfleusterau cyhoeddus, i sicrhau bod nhw hefyd yn cymryd eu cyfrifoldeb nhw yn ystyrlon. Dwi yn meddwl hefyd ei bod hi'n bwysig i danlinellu ein bod ni wedi gofyn i Academi - sydd wedi ymrwymo i sicrhau fod arweinyddion y dyfodol tu fewn i'r Llywodraeth yn ymwybodol o'u dylanwad nhw, ac o'u cyfrifoldeb nhw tuag at yr iaith Gymraeg yn y ffordd maen nhw yn mynd i arwain yn ein canolfannau cyhoeddus ni yn y dyfodol.
English: Hear, hear. [ Laughter. ]
Welsh: Clywch, clywch. [ Chwerthin.]
English: I thought this might be pleasing to you, Presiding Officer. I congratulate him on his fantastic success so far. His talent is making people remember that Wales is renowned as a breeding ground for extraordinary success on the big screen, and I wish him all the best for his future career. Whilst he's a shining example of what we can achieve in the Welsh film and television industry; as a whole, Minister, I think it's fair to say that we're not quite reaching our full potential at the moment, especially when we compare ourselves to other countries of similar size. New Zealand, for example, has a thriving film and tv industry that is built upon its attractions as a fantastic physical location - and that's a feat, obviously, we could also emulate. The industry there is worth around £0.5 billion a year to New Zealand. Now, I'm not saying we'll necessarily set our sights that high, but, at the moment, I think it's fair to say we've not done as well as we would have hoped in the last five years. What is your Government doing to promote Wales as a top location for the film industry now that the media investment budget is in abeyance?
Welsh: Roeddwn yn meddwl y byddai hyn yn eich plesio, Lywydd. Rwy'n ei longyfarch ar ei lwyddiant gwych hyd yn hyn. Ei ddawn yw gwneud i bobl gofio bod Cymru'n enwog fel magwrfa ar gyfer llwyddiant eithriadol ar y sgrin fawr, a hoffwn ddymuno'n dda iddo gyda'i yrfa yn y dyfodol. Er ei fod yn enghraifft wych o'r hyn y gallwn ei gyflawni yn niwydiant ffilm a theledu Cymru, at ei gilydd, Weinidog, credaf ei bod yn deg dweud nad ydym yn cyflawni ein potensial llawn ar hyn o bryd, yn enwedig o gymharu ein hunain â gwledydd eraill o faint tebyg. Mae gan Seland Newydd, er enghraifft, ddiwydiant ffilm a theledu ffyniannus sydd wedi'i adeiladu ar ei hatyniadau fel lleoliad ffisegol gwych - ac mae hynny'n gamp, yn amlwg, y gallem ei hefelychu. Mae'r diwydiant yno'n werth oddeutu £0.5 biliwn y flwyddyn i Seland Newydd. Nawr, nid wyf yn dweud y byddwn o reidrwydd yn anelu mor uchel â hynny, ond ar hyn o bryd, credaf ei bod yn deg dweud nad ydym wedi gwneud cystal ag y byddem wedi gobeithio dros y pum mlynedd diwethaf. Beth y mae eich Llywodraeth yn ei wneud i hyrwyddo Cymru fel lleoliad penigamp ar gyfer y diwydiant ffilm gan fod y gyllideb buddsoddi yn y cyfryngau wedi'i chadw'n ôl?
English: Can I also offer my congratulations to Taron Egerton? We are very, very proud of him, and we look forward to the Oscars, where I'm sure we are hopeful that he will also be awarded. He was very helpful to us in the last Government, in helping us to promote Wales as a place to come and invest in relation to tv and film, back in November. So, it is a relationship that we're very proud to have. And of course, we must also underline the fact that we have two starring Welsh actors in the main roles in The Two Popes as well, which is a great film that I would recommend that you also look at. I must say that I'm very aware of the fact that, actually, we do have a tremendous reputation now as a place where we can make quality tv and films. That's why, in terms of the international strategy, which we'll launch next week, one of the three sectors that we're hoping will really promote Wales, in terms of how we want to be perceived internationally, is tv and film. And if you look at the developments over the past 10 years, we now have about 50,000 people working in this industry, and that, I think, is a growth of about 50 per cent in the past 10 years. So, I think we're heading in the right direction, but we need to shout about it internationally, and that's certainly something I hope to be doing.
Welsh: A gaf fi hefyd longyfarch Taron Egerton? Rydym yn falch tu hwnt ohono, ac rydym yn edrych ymlaen at yr Oscars, lle rwy'n siŵr ein bod yn gobeithio y bydd yn cael ei wobrwyo hefyd. Bu o gymorth mawr i ni yn y Llywodraeth ddiwethaf, yn ein cynorthwyo i hyrwyddo Cymru fel lle i ddod i fuddsoddi mewn perthynas â theledu a ffilm, yn ôl ym mis Tachwedd. Felly, mae'n berthynas rydym yn falch iawn o'i chael. Ac wrth gwrs, mae'n rhaid inni hefyd danlinellu'r ffaith bod gennym ddau actor o Gymru yn serennu yn y prif rannau yn The Two Popes hefyd, sy'n ffilm wych y buaswn yn argymell eich bod yn ei gwylio. Mae'n rhaid i mi ddweud fy mod yn ymwybodol iawn o'r ffaith bod gennym enw da iawn bellach fel man lle gallwn greu rhaglenni teledu a ffilmiau o safon. Mewn perthyna â'r strategaeth ryngwladol y byddwn yn ei lansio yr wythnos nesaf, dyna pam mai un o'r tri sector rydym yn gobeithio y byddant yn hyrwyddo Cymru'n fawr, o ran sut rydym am gael ein gweld yn rhyngwladol, yw teledu a ffilm. Ac os edrychwch ar y datblygiadau dros y 10 mlynedd diwethaf, mae gennym bellach oddeutu 50,000 o bobl yn gweithio yn y diwydiant hwn, a chredaf fod hwnnw'n dwf o oddeutu 50 y cant dros y 10 mlynedd diwethaf. Felly, credaf ein bod yn mynd i'r cyfeiriad iawn, ond mae angen i ni ledaenu'r neges yn rhyngwladol, ac yn sicr, mae hynny'n rhywbeth rwy'n gobeithio ei wneud.
English: Thank you for that answer, Minister, and I think everyone shares this ambition, but it's really what's the roadmap to get us there; because, if we look at the draft international strategy, it's very thin on what we're going to do to build on our past success to reach full potential in terms of what the transformation of the creative industries of tv and film, in particular, could achieve. And, again, if you look at what tv programmes can do in terms of generating tourism, programmes like Game of Thrones have had a huge impact on the tourism of Croatia and Northern Ireland, for instance, and other areas. And in New Zealand, as I earlier referenced, a whole part of their tourist economy is now based on Tolkien and the success that's followed The Lord of the Rings production there. I just wonder if we're going to get some real detail in the full strategy, because at the moment it does seem to be very, very thin. And this is clearly - I do grant you this - this is clearly an area where Wales can have a profound competitive advantage, and we should really move to take that full potential to fulfilment now.
Welsh: Diolch am eich ateb, Weinidog, a chredaf fod pob un ohonom yn rhannu'r uchelgais hwn, ond mae a wnelo hyn mewn gwirionedd â'r map i'n cael ni yno; oherwydd, os edrychwn ar y strategaeth ryngwladol ddrafft, mae'n denau iawn ar yr hyn a wnawn i adeiladu ar ein llwyddiant blaenorol i gyflawni ein potensial llawn o ran yr hyn y gallai trawsnewid diwydiannau creadigol teledu a ffilm, yn benodol, ei gyflawni. Ac unwaith eto, os edrychwch ar yr hyn y gall rhaglenni teledu ei wneud o ran cynhyrchu twristiaeth, mae rhaglenni fel Game of Thrones wedi cael effaith enfawr ar dwristiaeth yn Croatia a Gogledd Iwerddon, er enghraifft, a mannau eraill. Ac yn Seland Newydd, fel y soniais yn gynharach, mae rhan gyfan o'u heconomi dwristiaeth bellach yn seiliedig ar Tolkien a'r llwyddiant a gawsant yno yn sgil y cynhyrchiad The Lord of the Rings. Tybed a ydym yn mynd i gael manylion go iawn yn y strategaeth lawn, oherwydd ar hyn o bryd, ymddengys ei bod yn denau iawn. Ac mae hwn yn amlwg - rwy'n cytuno â chi - mae hwn yn amlwg yn faes lle gall Cymru gael gwir fantais gystadleuol, a dylem geisio gwireddu'r potensial llawn hwnnw ar unwaith.
English: The Deputy Minister is in charge of issues relating to the creative economy. What you will see is, shortly after the international strategy is launched, there will be a Creative Wales strategy that will be launched, and that will be the opportunity to put some more meat on the bone, which you were asking for. And that will go alongside the tourism strategy as well, so that's being refreshed. So, I think it's really important to see these three strategies together as an opportunity for us to shout. And of course, His Dark Materials is another example where Wales now has sold that series internationally, and there's an opportunity for us also to make sure that we bounce off not just how brilliant technically we are in terms of these film developments, but also our opportunity to show a bit of the landscape of Wales as well. That should hopefully encourage more tourism as well.
Welsh: Y Dirprwy Weinidog sy'n gyfrifol am faterion yn ymwneud â'r economi greadigol. Yr hyn y byddwch yn ei weld, yn fuan ar ôl lansio'r strategaeth ryngwladol, yw y bydd strategaeth Cymru Greadigol yn cael ei lansio, a bydd hwnnw'n gyfle i roi mwy o gig ar yr asgwrn, fel y gofynnoch chi amdano. A bydd hynny'n digwydd ochr yn ochr â'r strategaeth dwristiaeth hefyd, felly mae honno'n cael ei adnewyddu. Felly, credaf ei bod yn bwysig iawn ystyried y tair strategaeth gyda'i gilydd fel cyfle i ni weiddi. Ac wrth gwrs, mae His Dark Materials yn enghraifft arall lle mae Cymru bellach wedi gwerthu'r gyfres honno'n rhyngwladol, ac mae cyfle i ni sicrhau hefyd ein bod yn manteisio nid yn unig ar ba mor wych ydym ni'n dechnegol mewn perthynas â'r datblygiadau ffilm hyn, ond hefyd mae'n gyfle i ddangos ychydig o dirwedd Cymru hefyd. Dylai hynny annog mwy o dwristiaeth hefyd, gobeithio.
English: Minister, if I could turn to domestic production, it's now been 27 years since a Welsh language film was nominated for an Oscar; Hedd Wyn, in 1993, and a very fine film it is. And of course, this can be a key part of our international strategy in portraying to a modern Wales the vital Welsh language culture that we do enjoy here. Now, during the Culture, Welsh Language and Communications Committee's inquiry into this area, there was a perception that Welsh language films were commercially unviable, which made it hard for producers to secure financial support. There was also criticism about the bureaucracy involved and many people complaining about how frustrating that was, legally restrictive, and other requirements were described as onerous. But, I think the international strategy allows us really to capitalise on these sorts of things as well. And is there not scope for the Welsh Government to do much more to promote Welsh language film making for the international arthouse audience, which could have huge benefits for how people around the world perceive Wales? And indeed, that audience tends to contain many, many opinion formers and decision makers.
Welsh: Weinidog, os caf droi at gynhyrchu domestig, mae 27 mlynedd wedi bod bellach ers i ffilm Gymraeg gael ei henwebu am Oscar; Hedd Wyn, yn 1993, sy'n ffilm wych iawn. Ac wrth gwrs, gall hyn fod yn rhan allweddol o'n strategaeth ryngwladol i bortreadu i Gymru fodern y diwylliant Cymraeg hanfodol rydym yn ei fwynhau yma. Nawr, yn ystod ymchwiliad y Pwyllgor Diwylliant, y Gymraeg a Chyfathrebu i'r maes hwn, roedd yna ganfyddiad fod ffilmiau Cymraeg yn fasnachol anhyfyw, ac roedd hynny'n ei gwneud yn anodd i gynhyrchwyr sicrhau cefnogaeth ariannol. Cafwyd beirniadaeth hefyd ynglŷn â'r fiwrocratiaeth sydd ynghlwm wrth hyn ac roedd llawer o bobl yn cwyno am ba mor rhwystredig oedd hynny, cyfreithiol gyfyngol, a disgrifiwyd gofynion eraill fel rhai beichus. Ond credaf fod y strategaeth ryngwladol yn caniatáu i ni fanteisio ar y mathau hyn o bethau hefyd. Ac onid oes lle i Lywodraeth Cymru wneud mwy o lawer i hyrwyddo ffilmiau Cymraeg ar gyfer y gynulleidfa ffilmiau artistig ac arbrofol ryngwladol, a allai arwain at fanteision enfawr o ran canfyddiad pobl ledled y byd o Gymru? Ac yn wir, mae'r gynulleidfa honno'n tueddu i gynnwys llawer iawn o ffurfwyr barn a phenderfynwyr.
English: Thank you, that's absolutely right, and it was great to see Hedd Wyn being nominated in that situation for an Oscar. But, there were several examples before that. My first job was to sell animation for S4C and there were several occasions when S4C's animation production companies in Wales actually succeeded in those international arenas as well. I think one of the things that we do need to do is to look at where were are uniquely placed in terms of tv and film, and an example of that is how we make back-to-back productions. So, if you think of some of the productions that S4C create, they do a Welsh version and an English version, and that is something that we think is worth exploring to see if other nations would like to look at how we do that. This is something that I've discussed with S4C and with some other tv companies. I held a round-table recently with the heads of tv and film in Wales to discuss exactly this: what is it that, uniquely, Wales can offer in this space? So, one of the things I've been trying to do is really trying to hone what is the message when we are selling tv and film to the world? What makes us unique? What makes us different? And certainly, that back-to-back production is something that came across.
Welsh: Diolch, mae hynny'n gwbl gywir, ac roedd yn wych gweld Hedd Wyn yn cael ei henwebu yn y sefyllfa honno am Oscar. Ond bu sawl enghraifft cyn hynny. Fy swydd gyntaf oedd gwerthu animeiddio ar gyfer S4C a bu sawl achlysur pan gafodd cwmnïau cynhyrchu animeiddio S4C yng Nghymru lwyddiant yn yr arenâu rhyngwladol hynny hefyd. Credaf mai un o'r pethau sydd angen i ni eu gwneud yw edrych ar ble rydym mewn sefyllfa unigryw o ran teledu a ffilm, ac enghraifft o hynny yw sut rydym yn gwneud cynyrchiadau cefn wrth gefn. Felly, os ydych yn meddwl am rai o'r cynyrchiadau y mae S4C yn eu creu, maent yn gwneud fersiwn Gymraeg a fersiwn Saesneg, ac mae hynny'n rhywbeth y credwn sy'n werth ei archwilio i weld a hoffai gwledydd eraill edrych ar sut y gwnawn hynny. Mae hyn yn rhywbeth rwyf wedi'i drafod gyda S4C a chyda rhai cwmnïau teledu eraill. Cynhaliais gyfarfod bwrdd crwn yn ddiweddar gyda phenaethiaid teledu a ffilm yng Nghymru i drafod hyn: beth yw'r peth unigryw y gall Cymru ei gynnig yn y maes hwn? Felly, un o'r pethau rwyf wedi bod yn ceisio'u gwneud yw ceisio penderfynu beth yn union yw'r neges pan fyddwn yn gwerthu teledu a ffilm i'r byd? Beth sy'n ein gwneud yn unigryw? Beth sy'n ein gwneud yn wahanol? Ac yn sicr, mae cynhyrchu cefn wrth gefn yn rhywbeth a nodwyd.
English: We proactively work with partners in Wales, the UK and internationally to identify and pursue long-term hosting targets for attracting major cultural, sporting and business events to all parts of Wales. In addition, we support the establishment, growth and development of a wide range of home-grown events in Wales.
Welsh: Rydym yn gweithio'n rhagweithiol gyda phartneriaid yng Nghymru, y DU ac yn rhyngwladol i nodi a cheisio cyflawni targedau hirdymor i ddenu digwyddiadau diwylliannol, digwyddiadau chwaraeon a digwyddiadau busnes mawr i gael eu cynnal ym mhob rhan o Gymru. Yn ogystal â hyn, rydym yn cefnogi sefydlu, twf a datblygiad ystod eang o ddigwyddiadau wedi'u trefnu yng Nghymru.
English: Thank you, Minister. In December last year, the new International Convention Centre Wales in Newport hosted the BBC Welsh sports personality of the year. It was a tremendous success and I was extremely pleased to see the peerless Alun Wyn Jones win the top prize. Following this, I've written to the BBC and the ICC urging them to consider the venue for the UK sports personality of the year. Three of the last 13 UK sports personalities have been Welsh, yet the event has never been hosted in Wales, the only country in the United Kingdom not to. So, now is the time to correct this. Newport, along with the ICC, is the perfect place to host the UK BBC sports personality of the year, and offers huge potential for similar events and the benefits that they bring. Please could you add your support and your cajoling to bring this event to Newport and Wales?
Welsh: Diolch, Weinidog. Ym mis Rhagfyr y llynedd, cynhaliwyd digwyddiad personoliaeth chwaraeon y flwyddyn BBC Cymru yn y Ganolfan Gynadledda Ryngwladol newydd yng Nghasnewydd. Roedd yn llwyddiant ysgubol ac roeddwn yn hynod falch o weld y digyffelyb Alun Wyn Jones yn ennill y brif wobr. Yn dilyn hyn, rwyf wedi ysgrifennu at y BBC a'r Ganolfan Gynadledda Ryngwladol yn eu hannog i ystyried y lleoliad ar gyfer cynnal digwyddiad personoliaeth chwaraeon y flwyddyn y DU. Mae tri o'r 13 o bersonoliaethau chwaraeon diwethaf y DU wedi bod yn Gymry, serch hynny, nid yw'r digwyddiad erioed wedi'i gynnal yng Nghymru, yr unig wlad yn y Deyrnas Unedig i beidio â gwneud hynny. Felly, nawr yw'r amser i unioni hyn. Mae Casnewydd, ynghyd â'r Ganolfan Gynadledda Ryngwladol, yn lle perffaith i gynnal digwyddiad personoliaeth chwaraeon y flwyddyn y DU y BBC, ac mae ganddi botensial enfawr ar gyfer digwyddiadau tebyg a'r buddion a ddaw yn eu sgil. A allwch roi eich cefnogaeth a dwyn perswâd er mwyn dod â'r digwyddiad i Gasnewydd a Chymru?
English: What a brilliant idea. That's certainly something that I'd like to follow up on. I have regular meetings with the Celtic Manor hotel and the people responsible for the ICC, and that's certainly a great idea that I'll pursue with vigour. Thank you.
Welsh: Am syniad gwych. Mae hynny'n sicr yn rhywbeth yr hoffwn fynd i'r afael ag ef. Rwy'n cael cyfarfodydd rheolaidd gyda'r Celtic Manor a'r bobl sy'n gyfrifol am y Ganolfan Gynadledda Ryngwladol, ac yn sicr, mae hwnnw'n syniad gwych y byddaf yn bwrw ymlaen ag ef yn frwd. Diolch.
English: Minister, you may remember that I asked you in November last year about maximising the benefit for Wales of the 2022 Commonwealth Games being held in Birmingham. Then, you confirmed that you had met the games' organisers to see whether some of the teams competing could be based here in Wales. In view of your answer, could you say whether you have made some progress on this to attract some of the sporting events themselves to be facilitated in Wales, or is there still a possibility of this happening? Your update on this issue will be highly appreciated by our hospitality sector in Wales.
Welsh: Weinidog, efallai y cofiwch i mi eich holi ym mis Tachwedd y llynedd ynglŷn â sicrhau'r budd mwyaf posibl i Gymru yn sgil Gemau'r Gymanwlad 2022, sy'n cael eu cynnal yn Birmingham. Bryd hynny, fe gadarnhaoch chi eich bod wedi cyfarfod â threfnwyr y gemau i weld a allai rhai o'r timau sy'n cystadlu gael eu lleoli yma yng Nghymru. O gofio'ch ateb, a allwch ddweud a ydych wedi gwneud rhywfaint o gynnydd ar hyn i ddenu rhai o'r digwyddiadau chwaraeon eu hunain i gael eu cynnal yng Nghymru, neu a oes posibilrwydd o hyd y bydd hyn yn digwydd? Bydd ein sector lletygarwch yng Nghymru yn gwerthfawrogi'r wybodaeth ddiweddaraf gennych ar y mater hwn yn fawr.
English: Thank you. Well, I haven't had a recent meeting with the Commonwealth Games people, but I'll attempt to see if I can find out if they have made any progress in trying to get teams to base themselves here in Wales. So, this is something that we're obviously very interested in progressing, because we want to get as much focus as we can during that time on Wales. I'm aware that the Urdd Eisteddfod, for example, have now got a strategic alignment with the Welsh team in terms of promoting Wales, and they're using the Urdd mascot as the method to really promote Wales during those Commonwealth Games. So, I'll pursue that and see if we've got any further in tempting people to base themselves here.
Welsh: Diolch. Wel, nid wyf wedi cael cyfarfod diweddar â phobl Gemau'r Gymanwlad, ond byddaf yn ceisio darganfod a ydynt wedi gwneud unrhyw gynnydd wrth geisio cael timau i leoli yma yng Nghymru. Felly, mae hyn yn amlwg yn rhywbeth y mae gennym gryn ddiddordeb mewn bwrw ymlaen ag ef, gan ein bod yn awyddus i sicrhau cymaint o ffocws ag y gallwn ar Gymru yn ystod y cyfnod hwnnw. Rwy'n ymwybodol fod gan Eisteddfod yr Urdd, er enghraifft, gysylltiad strategol bellach â thîm Cymru o ran hyrwyddo Cymru, ac maent yn defnyddio masgot yr Urdd fel y dull o hyrwyddo Cymru yn ystod Gemau'r Gymanwlad. Felly, fe af ar drywydd hynny a gweld a ydym wedi gwneud mwy o gynnydd wrth ddenu pobl i leoli yma.